laion/Wikipedia-Exotic huggingface dataset:
PKO Bank Polski

Powszechna Kasa Oszczędności Bank Polski Spółka Akcyjna (בראשי תיבות בפולנית: PKO Bank Polski) הוא הבנק המסחרי הגדול ביותר בפולין. הבנק מספק שירותים ללקוחות פרטיים ועסקיים. פירוש שמו של הבנק הוא "הבנק לחסכונות כלליים – הבנק הפולני". ב-7 בפברואר 1919, לאחר הכרזת העצמאות של פולין, על פי הוראה של מנהיג פולין העצמאית יוזף פילסודסקי, נוסד בנק הדואר לחסכונות. לתפקיד המנהל מונה ב-28 בדצמבר 1919 הוברט לינדה. לתפקיד הנשיא מונה הנריק גרובר, שכיהן בתפקיד זה במשך שנים רבות בתקופת הרפובליקה הפולנית השנייה. מטה הבנק נקבע בוורשה הבירה, ברחוב שוויינטוקז'יסקה 31/33, והסניפים המקומיים הראשונים הוקמו בקרקוב, בלבוב, בלודז', בפוזנאן ובקטוביץ. משימתו הראשונה של הבנק הפולני הייתה הכנסה למחזור של המטבע החדש, הזלוטי הפולני, שהחליף את המארק הפולני. החל מ-1920 הבנק הועבר לשליטת המדינה. בתקופת הכיבוש הגרמני של פולין בזמן מלחמת העולם השנייה, הבנק פעל תחת הנהלה גרמנית. ב-1945 הפעילות הבנקאית חזרה שוב, הפעם תחת השלטון הקומוניסטי והקמת הרפובליקה העממית של פולין. ב-1 בינואר 1950 בנק הדואר לחסכונות מוזג לתוך הבנק לחסכונות כלליים. בין השנים 1975 ל-1987 סניפי Bank Polski פעלו במסגרת הבנק הלאומי של פולין (הבנק המרכזי), תוך ששמרו על הבידול המיתוגי שלהם. ב-1 בנובמבר 1987, במסגרת הרפורמות הכלכליות שנערכו בפולין כמו גם בשאר ארצות הגוש הקומוניסטי, Bank Polski חזר להיות ישות עצמאית. נכון ל-2016, Polski Bank מעסיק כ-29,000 עובדים עם רווח נקי של יותר מ-7 מיליארד זלוטי (יותר מ-2 מיליארד דולר). הנכסים שלו שווים יותר מ-285 מיליארד זלוטי. הבנק דורג מקום 510 בדירוג פורבס גלובל 2000 לשנת 2010. לבנק פעילות באוקראינה לאחר שרכש שם את קרדובנק (Kredobank). ממשלת פולין מחזיקה ב-51.24% ממניות הבנק. 40% שייכים לאוצר המדינה, ו-10.25% לבנק הממלכתי הממשלתי (פולנית: Bank Gospodarstwa Krajowego). מדיה וקבצים בנושא PKO Bank Polski בוויקישיתוף אתר האינטרנט הרשמי של PKO Bank Polski PKO Bank Polski, ברשת החברתית פייסבוק PKO Bank Polski, ברשת החברתית אקס (טוויטר) PKO Bank Polski, ברשת החברתית אינסטגרם PKO Bank Polski, ברשת החברתית LinkedIn PKO Bank Polski, סרטונים בערוץ היוטיוב
इ

האות इ היא האות ה-3 (אחרי आ) באלפבית הדוונאגרי. המקבילה העברית הקרובה ביותר היא האות העברית י' (מנוקדת בחיריק חסר - תנועת i קצרה). האות הבאה אחריה היא האות ई. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
उ

האות उ היא האות ה-5 (אחרי ई) באלפבית הדוונאגרי. המקבילה הקרובה ביותר לאות עברית היא אות ו' מנוקדת בשורוק. האות הבאה היא האות ऊ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ए

האות ए היא האות ה-8 (אחרי ऋ) באלפבית הדוונאגרי. המקבילה העברית הקרובה ביותר היא האות העברית א' מנוקדת בסגול (כהגיית e). האות הבאה אחריה היא ऐ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קרסי

קרסי ווסחודניה (בפולנית: Kresy Wschodnie; "אדמות הגבולות המזרחיים/אדמות הגבולות") הוא מונח לציון החלק המזרחי של הרפובליקה הפולנית השנייה שהתקיימה בתקופה של בין שתי מלחמות עולם, בשטח שכלל כמעט מחצית משטחה של המדינה. האוכלוסייה באזור זה כללה מיעוטים אתניים משמעותיים, שבסך הכל היו בערך שווים במספרם למספרם של הפולנים האתניים, ואף עלו עליהם במספר אזורים. כיום השטחים הללו מחולקים בין מערב אוקראינה, מערב ביילורוסיה ודרום מזרח ליטא, ערים מרכזיות כמו לבוב, וילנה, גרודנו וברסט, שנכללו בעבר בשטח פולין, נכללות בשטחי מדינות אלו. ההתרחבות הפולנית למזרח החלה עוד בדברי ימיה של פולין. בשנת 1018, המלך בולסלאב הראשון (חורברי) פלש לרוס של קייב, כבש את קייב וסיפח אדמות באזור. בשנת 1340, רותניה האדומה(אנ') עברה לשליטה פולנית, דבר שהוביל להתיישבות פולנית ופולוניזציה. לאחר שנחתם איחוד לובלין ב-1569, מתיישבים פולנים עברו לגבולות המזרחיים של האיחוד הפולני-ליטאי שנוסד במסגרת ההסכם. רובם הגיעו ממחוזות מזובייצקי ופולין קטן. אט אט הם יישבו את האזורים המזרחיים, אזורים דלילי אוכלוסין שבלטו בהם המקומיים (ליטאים ורותנים). ב-1772 החלה חלוקת פולין הראשונה. ב-1795, עם החלוקה המרכזית והאחרונה, פולין כמדינה ריבונית חדלה מלהתקיים: כל החצי המזרחי של המדינה סופח על ידי האימפריה הרוסית, ואדמות הקרסי כונו "האדמות הגנובות". על אף שפולנים היו מיעוט באזורים אלו, "האדמות הגנובות" היוו נדבך חשוב של התרבות הפולנית, עם אוניברסיטאות כגון אוניברסיטת ווילנה וליקאום קז'מיינייצקיה. כיוון שחלק מהתושבים השתתפו באופן פעיל במרידות כנגד האימפריה הרוסית (התקוממות נובמבר, התקוממות ינואר), השלטונות הרוסיים ביצעו הגליות ויישוב מחדש של פולנים משם. השנים 1918–1921 היו מלאי תהפוכות לאזור הקרסי, כיוון שזהו היה זמן לידת המדינה הפולנית שזה עתה הוקמה מחדש, ואיתה יצירה של גבולות חדשים. בתקופה זו, פולין נלחמה שלוש מלחמות כדי לכונן את גבולותיה המזרחיים: עם אוקראינה (המלחמה האוקראינית-פולנית), עם ברית המועצות (המלחמה הסובייטית-פולנית) ועם ליטא (המלחמה הליטאית-פולנית(אנ')). בכל המלחמות הללו ניצחה פולין, וכתוצאה מכך היא סיפחה אליה טריטוריות שהיו חלק מהאימפריה הרוסית ואשר היו ממזרח לקו קרזון שהיה אמור להיות הגבול המזרחי של פולין העצמאית לאחר הקמתה מחדש בסיום מלחמת העולם הראשונה, ובנוסף, מה שהיה מזרח גליציה האוסטרית. השטחים הללו היוו את הבסיס ליצירת המחוזות המזרחיים של הרפובליקה הפולנית השנייה. הממשלה הפולנית נקטה במדיניות אקטיבית של פולוניזציה בשטחים הללו, וכתוצאה מכך, בחלקים הדרום מזרחיים של הקרסי קרו קונפליקטים בתדירות גבוהה עם האוכלוסייה האוקראינית. מעבר לגבולות המזרחיים של הרפובליקה הפולנית השנייה, בשטח ברית המועצות, המשיכו להתקיים עוד יישובים פולניים, בייחוד מסביב למינסק, ז'יטומיר וברדיצ'ב. בשנות ה-20 המאוחרות ותחילת שנות ה-30 השלטונות הסובייטים אף הקימו שני מחוזות פולניים אוטונומיים באוקראינה ובלארוס, אבל במהלך המבצע הפולני של הנ.ק.ו.ד., רוב הפולנים באזורים הללו נרצחו, והשאר נשלחו ליישוב מחדש ברפובליקה הסובייטית הקזחית. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא קרסי בוויקישיתוף
आ

האות आ היא האות השנייה (לאחר अ) באלפבית הדוונאגרי. צליל האות כמעט זהה ל-अ אך מוארך יותר (aa). הסימן הדיאקריטי‍ ा הבא אחרי अ (בסנסקריט: מאטרה) מורה על הארכת צליל האות. בתעתיק לאנגלית, האות מוצגת כ-ā. האות הבאה אחריה היא האות इ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ई

האות ई היא האות ה-4 (לאחר इ) באלפבית הדוונאגרי. צליל האות כמעט זהה ל-इ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא האות י' בניקוד חיריק (תנועה גדולה). הבאה אחריה היא האות उ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ऊ

האות ऊ היא האות ה-6 (לאחר उ) באלפבית הדוונאגרי. צליל האות כמעט זהה לזו של उ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא האות ו' מנוקדת בשורוק (תנועה גדולה). הבאה אחריה היא האות ऋ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
רוברט איסמאילוביץ'

רוברט איסמאילוביץ' (בקרואטית: Robert Ismajlovic; נולד ב-15 באוגוסט 1975) הוא דוגמן ושחקן קרואטי-שווייצרי. איסמאילוביץ' נולד בזאדאר שבקרואטיה ובגיל שש עשרה היגר לשווייץ עם משפחתו, הוא הוסמך כאח ובנוסף הוא הוכשר כמאמן כושר, לאחר לימודיו הוא עבד תקופה מסוימת כאח בבית אבות. הוא נבחר למיסטר שווייץ 2003, לאחר מכן קיבל אזרחות שווייצרית, הוא הופיע בצילומי דוגמנות למספר חברות ודגמן בניו יורק למעצב האופנה השווייצרי אדו פופקן. בשנת 2005 עוררה מחלוקת ההתבטאות שלו בעניין אחוז השומן בגופה של מיס ציריך הנבחרת, אך לאחר מכן חזר בו, באותה שנה השתתף בפרק של תוכנית האירוח "Die Cleversten – Der große Drei-Länder-Check" ביחד עם מיסטר גרמניה ראלף שולץ ומיסטר אוסטריה דייוויד קוניגשופר, בכל פרק בתוכנית מתמודדים ממדינות דוברות הגרמנית גרמניה, שווייץ ואוסטריה מתחרים ביניהם במשימות שונות, בפרק שהשתתף לקחו חלק גם מיסטר גרמניה ומיסטר אוסטריה ושלושתם התחרו בתחרות פלירטוטים, אך לבסוף הגיע למקום השלישי. הוא לקח שיעורים במשחק בבית הספר לדרמה של ציריך, בשנת 2004 שיחק תפקיד קטן כדייל בסרט השווייצרי "דבר הטבעת" המהווה פרודיה לסרט שר הטבעות, ב-2005 החל להופיע בציריך. בשנת 2009 גילם מדריך טיסה בסדרת הטלוויזיה הגרמנית "Zoo Doctor: My Mom the Vet" המשודרת ב-ARD. ב-2009 השתתף בקמפיין פרסום של הצלב האדום השווייצרי. אתר האינטרנט הרשמי של רוברט איסמאילוביץ' רוברט איסמאילוביץ', במסד הנתונים הקולנועיים IMDb (באנגלית) רוברט איסמאילוביץ' הוא מיסטר שווייץ [1] [2]
ऐ

האות ה-9 באלפבית הדוונאגרי ऐ (באה לאחר ए) היא תנועת דיפתונג המורכבת מתנועות a ו-i ביחד. מה שמבדיל אותה במראה מהאות הקודמת ए, הוא הסימן הדיאקריטי (מאטרה) מעל האות ैै המורה על צליל דיפתונג מסוג זה (a+i). לאחריה באה האות ओ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ओ

האות ओ היא האות ה-10 (אחרי ऐ) באלפבית הדוונאגרי. המקבילה העברית הקרובה ביותר היא האות א' עם חולם אוֹ (כהגיית o). הסימן הדיאקריטי ो מורה על ניקוד האות כתנועת o. האות הבאה אחריה היא औ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קתלין בוטזאטו

קתלין אדריאן בוטזטו (ברומנית: Cătălin Adrian Botezatu; נולד ב-3 בדצמבר 1966) הוא דוגמן, מגיש, מעצב אופנה ואיש עסקים רומני. בוטזאטו נולד באלכסנדריה, רומניה. הוא החל את הקריירה שלו בתחום האופנה בשנת 1984 כשהתקבל לעבודה כדוגמן בחברת אופנה ושנה לאחר מכן הוכתר בפרנקפורט כ"דוגמן הטוב ביותר של השנה באירופה". הוא למד מספר קורסים במוסד ללימודי אופנה במילאנו ועבד ביחד עם ג'אני ורסצ'ה. בשנת 1994 שיחק בסרט קומדיה. בשנת 2004 הוזמן להציג את יצירותיו בשבוע האופנה של מילאנו. ב-2005 היה מועמד לפרס מטעם הטלוויזיה הרומנית, ב-2006 היה מועמד לפרס מטעם מגזין אופנה רומני. בשנת 2007 הגיש תוכנית אירוח ובאותה שנה לקח חלק באירועי אופנה בפריז שנערכו בחסות שגרירות רומניה בצרפת. ב-2010 החל לככב בגרסה הרומנית של הרווק בה שימש כרווק שחיפש בת זוג ובעונות הבאות של הסדרה החל לשמש כמנחה. בשנת 2011 החל לשמש כמנחה התוכנית "הטופ מודל הבאה" הרומנית. הוא כיהן כמנהל בחברת הטקסטיל “Europe” בבוקרשט ולאחר מכן הקים חברה משלו בשם "דלפי". מדיה וקבצים בנושא קתלין בוטזאטו בוויקישיתוף אתר האינטרנט הרשמי של קתלין בוטזאטו אתר החברה בבעלותו Cătălin Botezatu - Cele mai Noi Știri, Libertatea (ברומנית) Biografia vedetei, www.fanclub.ro
औ

האות ה-11 באלפבית הדוונאגרי औ (באה לאחר ओ) היא תנועת דיפתונג המורכבת מהתנועות a ו-u ביחד. הסימן הדיאקריטי (מאטרה) מעל האות ौ מורה על צליל דיפתונג המורכב מהאותיות a ו-u. לאחריה באה האות העיצורית क. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
ऋ

האות ऋ היא האות ה-7 באלפבית הדוונאגרי (לאחר ऊ) והיא בעלת בעלת צליל ר' מתגלגלת עם ניקוד חיריק (רִ). על אף שאינה באמת תנועה היא נמנית עם אותיות התנועות. סימנה הדיאקריטי (מאטרה) ृ מורה על צליל ר' מגולגלת. האות הבאה היא האות ए. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
דיאנה דונדואי

דיאנה דונדואי (ברומנית: Diana Dondoe; נולדה ב-22 בדצמבר 1982) היא דוגמנית רומנייה. דונדואי נולדה ב-22 בדצמבר 1982 בקראיובה שברומניה. היא התגלתה בבוקרשט על ידי סוכן דוגמניות, היא הופיעה בקמפיינים לחברות כמו שאנל, פראדה וH&M. בשנת 2009 הובילה את קמפיין האביב והקיץ של חברת הג'ינסים "Rock and Republic". בשנת 2005 הופיעה בלוח השנה של פירלי, היא הייתה על שער מגזין ווג הצרפתי ומגזין סגנון החיים האמריקאי "WSJ." הנמצא בבעלות דאו ג'ונס. ב-2009 הופיעה בסרט התיעודי על עולם האופנה הנקרא "תמונה לי: יומנה של דוגמנית". בנוסף לדוגמנות היא למדה אנגלית וספרדית. מדיה וקבצים בנושא דיאנה דונדואי בוויקישיתוף [1] [2]
יחסי יפן–פלאו

יחסי יפן–פלאו הם היחסים הדיפלומטיים הרשמיים שבין יפן לבין הרפובליקה של פלאו. ב-1899 מכרו הספרדים את האיים לגרמניה. במלחמת העולם הראשונה נכבשו האיים מגרמניה שהייתה חלק ממעצמות המרכז ידי יפן, שהייתה חלק ממדינות ההסכמה. במלחמת העולם השנייה נערכו בהם קרבות עזים בין יפן (מדינות הציר בהובלת גרמניה הנאצית) לארצות הברית (בעלות הברית בהובלת ברית המועצות וארצות הברית עצמה). ארצות הברית ניצחה בקרבות ופלאו הפכה לשטח נאמנות אמריקאי, עם זאת הנוכחות היפנית בפלאו נמשכה והגיעה לרמה שתושבי האי אנגאור דוברים כולם יפנית וממשיכים לשמר את השפה למשך תקופה ארוכה. יפן הייתה המדינה השנייה בעולם (לאחר ארצות הברית) להכיר בפלאו כמדינה עצמאית עוד ביום הכרזת העצמאות, ה-1 באוקטובר 1994. הרפובליקה של פלאו ויפן כוננו יחסים דיפלומטיים כחודש לאחר ההכרזה, 2 בנובמבר 1994. כקולוניה יפנית לשעבר, הושפעה פלאו רבות מהתרבות היפנית. בשפה הפלאואנית מושאלות מילים רבות מהשפה היפנית כמו "daijobu", "okyaku", "denki" ו-"senkyo". המטבח הפלאואני המקומי מושפע רבות מן המטבח היפנית. היחסים הכלכליים בין יפן לפלאו הם חזקים מאוד על רקע מאכל הסושי. על מנת להכין סוגים שונים של סושי וסשימי דג הטונה הוא מצרך חשוב, והוא במקרה נפוץ באזור הכלכלי הבלעדי הימי של פלאו. לפיכך, מייצאת פלאו טונות של טונה בשנה ליפן על מנת להכין את המאכל הפופולרי, סושי. פלאו תמכה במדיניות היפנית לשמירה על זכויות הלווייתנים עד יוני 2010, באישור הנציבות העולמית ללווייתנים היא הסירה את התמיכה. בפלאו הרגיעו ואמרו כי היחסים בין יפן לפלאו הם טבעיים והדבר לא ייפגע ביחסים בין שתי המדינות. בשנת 2001 לאחר אסון טבע בפלאו התמוטט הגשר המחבר בין הבירה קורור לאיי בבלדאוב. יפן מימנה את הגשר והוא נקרא בשנת 2002 "גשר הידידות יפן-פלאו" כאות הוקרה ליפנים על תמיכתם. יפן שלחה את שירות הכרייה הממשלתי היפני לפלאו על מנת לנקות את ההפצצות ממלחמת העולם השנייה שהיוו מטרד לתושבים במשך כ-70 שנים. הניקיון החל במאי 2013 והסתיים בתחילת דצמבר 2014. התיירות היא אחת מענפי התעשייה המפותחים ביותר בפלאו. יפן עוזרת לפלאו בקידום התיירות, ורוב התיירים שמגיעים לפלאו מוצאם מיפן או מטאיוואן. יפן מיוצגת בפלאו בדרג השגרירות באמצעות שגרירות רשמית שהיא מחזיקה בקורור, בירת המדינה. פלאו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. פלאו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר יוקוהמה. אנגאור מדיה וקבצים בנושא יחסי יפן–פלאו בוויקישיתוף שגרירות יפן בפלאו שגרירות פלאו ביפן Embassy of Japan in the Republic of Palau 在パラオ日本国大使館, שגרירות יפן בפלאו Republic of Palau, ארכיון, משרד החוץ הניו זילנדי "Palau to end support of Japanese whaling", האוסטרליאן, 14 ביוני 2010 אידה טורס, Japanese experts to remove WWII bombs in Palau, יפן דיילי פרס, 6 במרץ 2013 EMBASSY OF JAPAN IN KOROR, PALAU EMBASSY OF PALAU IN TOKYO, JAPAN CONSULATE GENERAL OF PALAU IN YOKOHAMA, JAPAN
אסטוניה באירוויזיון 2002

אסטוניה באירוויזיון 2002 השתתפה עם השיר "Runaway" בביצוע של סהלין. תחרות ה"אירולאול" לבחירת נציג אסטוניה באירוויזיון נערכה ב-2002 באולם לינאהול שבטאלין והונחתה על ידי מרקו רייקוף וקרמל אייקנר. הזוכה נבחר על ידי צוות של שמונה שופטים ממדינות שונות המורכב ברובו ממשתתפי אירוויזיון לשעבר. בריטניה בריטניה-ניקי פרנץ' ישראל ישראל-משה דץ סלובניה סלובניה-נושה דרנדה פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא מוזיקה ובנושא אסטוניה. אתם מוזמנים לתרום לוויקיפדיה ולהרחיב אותו.
ווקסהול בלמונט

ווקסהול בלמונט (באנגלית: Vauxhall Belmont) היא מכונית משפחתית מתוצרת יצרנית הרכב ווקסהול מוטורס, חברת בת של ג'נרל מוטורס אשר יוצרה בין השנים 1986–1991 בבריטניה. במקביל לייצור ה"ווקסהול בלמונט" בבריטניה, ייצרה חברת הבת של ג'נרל מוטורס אופל בגרמניה בין השנים 1984- 1993 את דגם ה-"Opel Kadett E" (גר'). "VAUXHALL BELMONT 1.3 Club" "VAUXHALL BELMONT 1.3 Diamond" "VAUXHALL BELMONT 1.3 GL" "VAUXHALL BELMONT 1.3 Jubilee" "VAUXHALL BELMONT 1.3 L" "VAUXHALL BELMONT 1.3 Merit" "VAUXHALL BELMONT 1.3 Swing" "VAUXHALL BELMONT 1.3 Tiffany" "VAUXHALL BELMONT 1.4 GL" "VAUXHALL BELMONT 1.4 L" "VAUXHALL BELMONT 1.4 LX" "VAUXHALL BELMONT 1.4 Merit" "VAUXHALL BELMONT 1.4i Merit Cat" "VAUXHALL BELMONT 1.6 GL" "VAUXHALL BELMONT 1.6 GLD" "VAUXHALL BELMONT 1.6 GLS" "VAUXHALL BELMONT 1.6 L" "VAUXHALL BELMONT 1.6 L Auto" "VAUXHALL BELMONT 1.6 LD" "VAUXHALL BELMONT 1.6 LX" "VAUXHALL BELMONT 1.6 Merit" "VAUXHALL BELMONT 1.6 SX" "VAUXHALL BELMONT 1.7 D Merit" "VAUXHALL BELMONT 1.7 LD" "VAUXHALL BELMONT 1.8i CD" "VAUXHALL BELMONT 1.8i GLSi" "VAUXHALL BELMONT 1.8i SRi " "VAUXHALL BELMONT 1.8i SXi" 4 דלתות. 5 נוסעים. מנוע קדמי. דגמי "ווקסהול בלמונט" הופיע ברשימת הרכבים הבריטים הנגנבים ביותר לשנת 1986. מנוע בנזין מנוע דיזל ווקסהול ויקטור ווקסהול קרסטה ווקסהול מוטורס ווקסהול שבט בדפורד בייגל "ווקסהול בלמונט" - תמונות (facebook.com/vauxhallbelmont) מדיה וקבצים בנושא ווקסהול בלמונט בוויקישיתוף ווקסהול בלמונט, סרטון באתר יוטיוב ווקסהול בלמונט, סרטון באתר יוטיוב "ווקסהול בלמונט" motorsportmagazine.com/archive/article/february-1986/31/vauxhall-belmont "ווקסהול בלמונט" motorparks.co.uk/technical-data/vauxhall/belmont "ווקסהול בלמונט" theguardian.com/uk/2003 "ווקסהול בלמונט" news.bbc.co.uk/2/hi/uk_news
אינלנד פורטס

אינלנד פורטס (באנגלית: Inland Forts; מילולית: מבצרי היבשה) הם שרשרת של פסגות המשתרעות בין הר נורת'ווסט להר סנט פול, ברכס אסגארד בארץ ויקטוריה שבאנטארקטיקה. שיא גובהה של שרשרת ההרים 1,796 מטרים מעל פני הים. מעוז מאטוקס פסגת סאת'רלנד פסגת וולאק שרשרת ההרים התגלתה על ידי משלחת דיסקברי אשר חקרה את אנטארקטיקה בין השנים 1901–1904. שמה של שרשרת ההרים ניתן לה על ידי משלחת דיסקברי. שמה של שרשרת ההרים ניתן לה בשל המראה שלה דמוי מגדלי מבצר. • James G. Bockheim, editor, The Soils of Antarctica, P 133 • US Antarctic Program Continuation: Environmental Impact Statement, P 36 • DAVID R. MARCHANT, GEORGE H. DENTON, DAVID E. SUGDEN, and CARL C. SWISHER, III, MIOCENE GLACIAL STRATIGRAPHY AND LANDSCAPE EVOLUTION OF THE WESTERN ASGARD RANGE, ANTARCTICA(הקישור אינו פעיל) האינלנד פורטס באתר הסקר הגאולוגי של ארצות הברית האינלנד פורטס באתר הגאזט האנטארקטי של ממשלת אוסטרליה האינלנד פורטס באתר הגאזט האנטארקטי של ממשלת ניו זילנד תצלום לוויין של האזור מטאוריטים שהתגלו באינלנד פורטס מידע גאוגרפי והיסטורי מידע גאוגרפי מקור השם, ותמונות הממחישות את ההרים דמויי המבצרים, באתר הגאזט האנטארקטי של ממשלת ניו זילנד
ראלף שולץ

ראלף שולץ (בגרמנית: Ralph Schulz; נולד ב-28 בינואר 1973) הוא דוגמן גרמני. שולץ נולד בבאדן-וירטמברג, לאחר התיכון הוא סיים תואר בעיצוב גרפי באוניברסיטת מנהיים למדע שימושי (Mannheim University of Applied Sciences), לאחר מכן הוא עבד שלוש שנים כמנהל אמנותי ומעצב אתרים בחברת אינטרנט בציריך. הוא זכה בתחרות דוגמנות שאורגנה על ידי המגזין "Fit for Fun" ולאחר מכן התחיל לעבוד כדוגמן וחתם על חוזה דוגמנות עם סוכנות שווייצרית. ב-2003 הוכתר כמיסטר גרמניה, אחרי כן הוא דגמן לחברות הוגו בוס ודיזל. בשנת 2004 התמודד בגרסה הגרמנית של תוכנית המציאות "הרווקה", הוא נחשב כאחד המועמדים האהודים בתוכנית אך לבסוף לא עלה לגמר. ב-2005 לקח חלק בפרק בתוכנית "Die Cleversten – Der große Drei-Länder-Check" ביחד עם מיסטר שווייץ רוברט איסמאילוביץ' ומיסטר אוסטריה דייוויד קוניגשופר, במסגרת התוכנית הוא הציג את כישרונו בפלירטוטים. כיום הוא משמש כבעלים של חברת פרסום. Deutschlands schönster Mann heißt Schulz, Ralph Schulz, stern.de (בגרמנית) DER SPIEGEL, Mister Germany: Web-Designer mit Luxuskörper - DER SPIEGEL - Panorama, www.spiegel.de (בגרמנית) DER SPIEGEL, Mister Germany: Web-Designer mit Luxuskörper - DER SPIEGEL - Panorama, www.spiegel.de (בגרמנית) Ralph Schulz ist Mister Germany 2003, www.nonstopnews.de Ralph Schulz ist schönster Mann Deutschlands, https://www.merkur.de, ‏2003-09-15 (בגרמנית) Design in Waldshut-Tiengen - blueforest® Design . Medien, blueforest.design (בגרמנית)
הר נורת'ווסט (אנטארקטיקה)

הר נורת'ווסט (באנגלית: Northwest Mountain) הוא הר גדול בארץ ויקטוריה שבאנטארקטיקה. ההר נמצא מצפון-מזרח להר ביהייב, וצפונית לחלקו העליון של קרחון טיילור. גובהו של ההר 2,286 מטרים מעל פני הים. שמו של ההר מופיע לראשונה במפות של משלחת טרה נובה אשר חקרה את אנטארקטיקה בין השנים 1910–1913; המשלחת ככל הנראה נתנה להר את שמו. הר נורת'ווסט באתר הסקר הגאולוגי של ארצות הברית הר נורת'ווסט באתר הגאזט האנטארקטי של ממשלת אוסטרליה הר נורת'ווסט באתר הגאזט האנטארקטי של ממשלת ניו זילנד תצלום לוויין של אזור ההר מידע גאוגרפי והיסטורי מידע גאוגרפי באתר ממשלת ניו זילנד מידע גאוגרפי
קרל הולובר

קרל הולובר (בגרמנית: Karl Holubar;‏ 3 ביוני 1936–6 בינואר 2013) היה רופא עור, פרופסור לדרמטולוגיה, בבית הספר לרפואה, באוניברסיטה העברית בירושלים, מנהל מחלקת עור ומין בבית החולים הדסה בירושלים, פרופסור לדרמטולוגיה וההיסטוריה של הרפואה, בית הספר לרפואה, אוניברסיטת וינה. הולובר נולד בשנת 1936 בווינה. בין השנים 1954–1960 למד רפואה בבית הספר לרפואה באוניברסיטת וינה. בשנת 1960 סיים הולובר את בית הספר לרפואה של אוניברסיטת וינה. בין השנים 1980–1981 כיהן הולובר, כמנהל בפועל של מחלקת עור ומין בבית החולים האוניברסיטאי בווינה. בין השנים 1983–1986 ניהל הולובר את מחלקת עור ומין בבית החולים הדסה בירושלים. משנת 1986 היה הולובר פרופסור לדרמטולוגיה, והיסטוריה של הרפואה. בין השנים 1989–2001 ניהל הולובר את המכון לתולדות הרפואה באוניברסיטת וינה. הולובר נפטר בשנת 2013, נטמן בווינה, אוסטריה. Kapitel: Basaliom, Malherbe-Epitheliom, Basalzellnaevus-Syndrom, intraepidermales Epitheliom. In: Handbuch der Haut- und Geschl. Krkh., Ergänzungswerk, Springer 1975, vol III/3 1975, S. 235–437 1890-1990: Zur Hundertjahr-Feier der Österreichischen Gesellschaft für Dermatologie und Venerologie. In: Festschrift zur Hundertjahr-Feier. Wien 1990, S. 11–31 Challenge Dermatology. Österreichische Akademie der Wissenschaften, Wien, 1993 (mit C. Schmidt und K. Wolff) Sonne und Haut. Österreichische Ärztekammer, Wien, 1994 (mit C. Schmidt) Historical Atlas of Dermatology and Dermatologists. Parthenon, London, 2002 (mit John Thorne Crisse und Lawrence Charles Parish) Eine kurzgefasste Geschichte der Österreichischen Gesellschaft für Dermatologie und Venerologie mit besonderer Berücksichtigung der Jahre 1933-1945. ÖGDV, Wien, 2002 (mit D Angetter Skin in Water-colours. Blackwell, Oxford-Berlin 2003 (mit S. Fatovic-Ferencic und Gerd Plewig) Off the Trodden Path. A dermato-historian´s narrative. Nerval´s and other Diaries. Jentzsch, Wien 2004 Looking at Eyes and Faces. Austrian Ac Sci Press, Wien 2006 (mit S. Fatovic-Ferencic und G. Plewig) Terminologie und ärztliche Sprache. Facultas Univ. Verlag Wien, 2007, erweiterte und ergänzte Auflage Geschichte der deutschsprachigen Dermatologie. Wiley, Weinheim 2009 (bilingual deutsch-englisch, mit A. Scholz und G. Burg) הולובר נושא מדליית כבוד הכסף הגדולה של הרפובליקה האוסטרית דרמטולוגיה תולדות רפואת עור ומין בישראל - פרופ' קרל הולובר, עמוד 9 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha) תולדות רפואת עור ומין בישראל - פרופ' קרל הולובר, עמוד 19 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha) "קרל הולובר" - מודעת אבל avelim.co.il הולובר נושא מדליית כבוד הכסף הגדולה של הרפובליקה האוסטרית parlament.gv.at/PAKT/VHG/XXIV/AB/AB_10542/imfname
הר נורת'ווסט

האם התכוונתם ל... אנטארקטיקה הר נורת'ווסט (אנטארקטיקה) – הר בארץ ויקטוריה שבאנטארקטיקה קנדה הר נורת'ווסט (קולומביה הבריטית) – הר בפרובינציית קולומביה הבריטית שבקנדה הר נורת'ווסט (נונאווט) (קו רוחב 53) – הר בטריטוריית נונאווט שבקנדה, בקואורדינטות 47.3269°N 53.6812°W הר נורת'ווסט (נונאווט) (קו רוחב 55) – הר בטריטוריית נונאווט שבקנדה, בקואורדינטות 47.41243°N 55.03047°W
क

क היא האות ה-12 (לאחר औ) באלפבית הדוונאגרי. אות עיצורית זו היא הראשונה מבין סדרת אותיות העיצור. המקבילה הקרובה ביותר לאות עברית היא כּ' דגושה (k). האות הבאה היא ख. מדיה וקבצים בנושא क בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קרחון דיבל (אנטארקטיקה)

קרחון דיבל (באנגלית: Dibble Glacier) הוא קרחון נישא באנטארקטיקה.  הקרחון זורם לעבר צידו המזרחי של מפרץ סלמון. הקרחון התגלה באמצעות תצלומי אוויר שצולמו על ידי צי ארצות הברית במסגרת מבצע קפיצה לגובה (שנערך בין השנים 1946- 1947).  שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם ג'ונאס דיבל (Jonas Dibble), שהיה הנגר של ספינת צי ארצות הברית פיקוק (USS Peacock) אשר עליה הפליגה משלחת החקר של ארצות הברית, לחקר האוקיינוס השקט בין השנים 1838–1842. דיבל הציל את הספינה עת שההגה שלה נשבר בלחץ הקרח.  • LAM Hoi Ming, A case study of sea ice Concentration retrieval near Dibble Glacier, East Antarctica: Contradicting observations between passive microwave remote sensing and optical satellites, August 2016, Bremen, Germany קרחון דיבל באתר הסקר הגאולוגי של ארצות הברית תצלום לוויין של קרחון דיבל תחזית מזג אוויר עדכנית עבור קרחון דיבל מידע גאוגרפי והיסטורי
קרחון דיבל

האם התכוונתם ל... אנטארקטיקה קרחון דיבל (אנטארקטיקה) – קרחון בארץ וילקס שבאנטארקטיקה קנדה קרחון דיבל (קולומביה הבריטית) – קרחון בפרובינציית קולומביה הבריטית שבקנדה